Aalborg Stiftstidende, 1844-07-22
– Af et Brev fra Laur. Skau til Fædrelandet sees det, at den slesvigske Forenings Moder virkelig, ved allerhøieste Res. af 3die de, ere blevne forbudte og det tillige er paalagt Sognefogderne og Herredsfogderne, at paasee Forbudets Efterlevelse i deres Districter. Samtidigt hermed er der igjennem Overcriminalretten paa Gottorp udnævnt en criminel Commission, bestaaende af Conferentsraad, Amtmand Johannsen og den nye Politimester i Haderslev, Justitsraad Lassen, samt Amtssecretair Mussmann, som har faaet det Hverv, at undersøge forskjellige af Foreningens Foretagender, navnlig hvem der er Forfatter til de Bekjendtgjørelser, der i forskjellige Blade ere optagne som Extracter af den saakaldte slesvigske Forenings Protocol, dat. 2te Junii. Skau har allerede faaet en Forsmag af denne criminelle Forfølgelse, idet den bekjendte Herredsfoged Kier den 15de ds. om Morgenen Kl. 7 aflagde ham et Besøg i hans Bopæl i Forening med en Sandemand og en Budløber, og foreviste et Commissorium fra den omtalte Commission, ifølge hvilket han havde Ordre til at affordre ham den slesvigske Forenings Forhandlings-Protocol. "Jeg var naturligviis - hedder det i Skaus Brev - tvungen til at give efter for Magten, og udleverede derfor Protocollen; men da der tilfældigviis laae nogle private Breve og Concepter (uden Værd ved Protocollen, saa anmassede han sig ogsaa Ret til at medtage disse Papirer, uagtet jeg nedlagde alvorlig Protest herimod, idet jeg paastod, at han overskred sit Commisforium, som alene bemyndigede ham til at fordre Protocol lens Udlevering. J samme Øieblik som Herredsfogden optog Forhør over mig, kom der Ordre fra Amtmanden, at jeg Kl. 12 skulde indfinde mig paa Amtshuset i Haderslev, for der at fornemme, hvad Commissionen vilde foretage sig imod mig. Det løb imidlertid naadigt af; jeg fik hverken Knut eller Vand og Brød, men blev derimod meget inqvisitorisk afhørt, især ang. Forfatterskabet til de foromtalte Bekjendtgjørelser, samt hvorledes det overhovedet var gaaet til i Forsamlingen osv. Uagtet jeg forlangte en Extract af Protocollen over det optagne Forhør, saa blev dette mig dog nægtet, saalænge Undersøgelsen varede; jeg forlangte imidlertid udtrykkelig tilført Protocollen, at jeg havde fordret Extracten, fordi jeg troede at have Ret til at forlange en saadann. Hans Nissen har ligeledes været i Forhør idag, og saavidt jeg veed, er han bleven behandlet omtrent paa samme Maade som jeg. P.H. Lorenzen og Pastor Hertel ere indstævnede til imorgen, og Gud veed hvormange flere. Gjæstgiver Schrter, i Haderslev er tillige af Politimesteren bleven forbudt at modtage os i sit Huus, saa at man maa tilstaae, at vedkommende Herrer have forstaaet at varetage Alt, for at forhindre os stakkels danske slesvigske Bønder i at forsamle os, for at trøste og styrke hverandre i disse for os og Riget betrængte Tider. Det er snurrigt nok, saaledes at vorde tagen i criminelt Forhør i Lighed med Mordere og Røvere, og det alene, fordi en offentlig Bekjendtgjørelse, om hvis Lovlighed Jngen af os har tvivlet, uheldigviis er bleven optagen med Mishag af vore mægtige slesvig-holsteenske Embedsmænd, som sandsynlig have gjort Jndstilling til Kongen i denne Anledning.